### 8.      Beslutning om at ophæve forbud mod beboelse og ophold i bolig - [adresse], 4270 Høng

**Åbent**

Sagsnr.: 326-2017-3903        J.nr.: 02.34.00           Dokumentnr.:
326-2017-162560

**Sagstype**

Beslutning.

**Resume og sagens baggrund**

Økonomiudvalget traf på møde den 19. april 2017 beslutning
om at nedlægge forbud mod beboelse og ophold i boligen (kondemnering),
[adresse], da der er konstateret angreb af skimmelsvamp af sundhedsfarlig
karakter i opholdsrum i boligen. Siden har ejer gennemført en dokumenteret
gennemgribende sanering og renovering af boligen og anmoder nu om, at den
meddelte kondemnering ophæves. Sagen lægger op til Økonomiudvalgets beslutning
om dels at ophæve kondemneringen, dels fremadrettet at delegere kompetencen
hertil til administrationen.

**Indstillinger**

Direktøren indstiller, at:

1. Kondemneringen
af [adresse] ophæves med omgående virkning (jf. byfornyelseslovens § 79)

2. Administrationen
fremadrettet får kompetencen til at ophæve kondemneringer. Dog vil sager, hvor
ejers forbedringsforslag ikke skønnes at være tilstrækkeligt, fortsat blive forelagt
Økonomiudvalget.

**Behandling**

Teknik- og Miljøudvalget, Økonomiudvalget.

**Sagsfremstilling**

*Anmodning om ophævelse af kondemnering*

På mødet den 19. april 2017 traf Økonomiudvalget beslutning
om kondemnering af ejendommen [adresse] på grund af nærliggende sundhedsfare
forårsaget af fugt og skimmelsvamp, primært i en gavl.

Administrationen har siden været i dialog med ejerens
repræsentant, og der er med e-mail af 10. maj 2017 fra ejer fremsendt
fotodokumentation for at forholdene er udbedret. Det tekniske område anbefaler
på det foreliggende grundlag, at kondemneringen af ejendommen matr. nr. 8d,
[adresse], Gørlev, beliggende [adresse], ophæves med omgående virkning jf.
byfornyelseslovens § 79. Det bemærkes, at det er ejers ansvar, at udbedringen
af boligen er udført korrekt.

*Delegation af kompetence til at godkende
forbedringsforslag og ophæve kondemnering*

Efter byfornyelseslovens § 79 har ejeren af en kondemneret
ejendom krav på at få kondemneringen ophævet, ved at fremsende et
forbedringsforslag, der afhjælper sundhedsfaren og sikrer at ejendommen gøres
sund og tidssvarende. Når projektet er gennemført og godkendt af kommunen skal
kondemneringen ophæves.

Da der er tale om lovkrav, indstilles det, at administrationen
fremover får kompetencen til at ophæve kondemneringer. Formålet er at kunne
imødekomme ejere, der gerne hurtigt vil kunne tage boligerne i brug igen, samt
at undgå politisk behandling af sager, hvor der reelt ikke er mulighed for
politisk stillingtagen.

Sager, hvor ejerens forbedringsforslag ikke skønnes at være
tilstrækkeligt skal fortsat forelægges Økonomiudvalget, der skal tage stilling
til, om der skal meddeles afslag.

Det bemærkes, at beslutninger om kondemnering, forbud og
påbud efter byfornyelsesloven ikke kan delegeres til administrationen.

**Økonomiske konsekvenser**

Ingen.